Diari Oficial de la Generalitat Valenciana


Sumari del DOGV 6423, del 23-12-2010 (2010/13328)

ORDRE 12/2010, de 16 de desembre, de la Conselleria de Governació, per la qual es convoquen subvencions per a l'adquisició i reposició d'instruments musicals, per a l'exercici 2011.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6423

Data del DOGV
:   23-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13980


Data del document
:   16-12-2010

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 12/2010, de 16 de desembre, de la Conselleria de Governació, per la qual es convoquen subvencions per a l'adquisició i reposició d'instruments musicals, per a l'exercici 2011. [2010/13440]
En virtut del Decret 115/2010, de 27 d'agost, del Consell, pel qual es modifica el Decret 100/2007, de 13 de juliol, que va aprovar el Reglament Orgànic i Funcional de la Conselleria de Governació, aquesta ostenta, entre altres, les competències en matèria d'escoles de música i escoles d'educands, bandes de música, societats musicals, a fi de promoure i defensar aquests signes representatius de la identitat del poble valencià, contribuint així a la simbiosi de la Comunitat Valenciana amb les seues tradicions musicals, garantint-ne el coneixement a les generacions futures.
Amb aquesta finalitat, la Conselleria de Governació convoca les presents subvencions a fi de millorar la dotació d'instruments musicals i afavorir la seua reposició en l'àmbit de les associacions musicals sense ànim de lucre dedicades a la difusió musical, que contribuïsquen a millorar l'oferta musical i la formació de qualitat dels músics valencians.
Per tot això i fent ús de la facultat que em confereix l'art. 28.e) de la Llei de la Generalitat Valenciana 5/1983, de 30 de desembre, del Consell, i atenent al que disposa la Llei 38/2003, de 17 de novembre, General de Subvencions.
ORDENE
Primer
Convocar la concessió de subvencions, dins dels límits pressupostaris que s'aproven per a la finalitat esmentada, destinades a les associacions musicals sense ànim de lucre, per a l'adquisició i reposició d'instruments musicals durant l'any 2011.
Segon
La present convocatòria de subvencions es realitza pel procediment de tramitació anticipada d'expedients de despesa, previst en l'Ordre de 26 de setembre de 1994, de la Conselleria d'Economia i Hisenda i en l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.
El Projecte de Llei de Pressupostos de la Generalitat per a l'exercici 2011 conté la línia de subvenció T7274000, del capítol VII, destinat a l'esmentada finalitat, per un import de 215.000 euros. No obstant això, l'import global màxim de les subvencions quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat per a l'exercici 2011. Una vegada aprovada i publicada l'esmentada llei de pressupostos, per ordre de la Conselleria de Governació es farà pública la línia pressupostària concreta i l'import global màxim destinat a la concessió de les ajudes previstes en la present convocatòria.
L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà d'una nova convocatòria, de conformitat amb el que preveu l'article 58, apartat 2, lletra a), punt quart del Reglament de la Llei General de Subvencions.
Tercer
La present convocatòria, de conformitat amb l'article 3.4 i el 7.4, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea per no ser-li d'aplicació l'article 107, apartat 1 del TFUE en la mesura que no afecta els intercanvis comercials entre els estats membres.
Quart
De conformitat amb el Decret 198/2004, d'1 d'octubre, del Consell de la Generalitat, pel qual s'adequa la composició de la Comissió Delegada del Consell per a Assumptes Econòmics i se'n regula el funcionament, aquesta convocatòria no precisa del pronunciament de l'esmentada Comissió Delegada del Consell per a Assumptes Econòmics, ja que no té una especial incidència pressupostària i econòmica.
Cinquè
S'aproven les bases per les quals es regeix la present convocatòria, incloses com a annex I d'aquesta ordre, així com el model de sol·licitud, inclòs com a annex II i la resta d'annexos.
DISPOSICIONS FINALS
Primera
En tot allò no regulat en aquesta ordre, caldrà ajustar-se al que disposa la Llei de la Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991 i en els preceptes bàsics de la Llei 38/2003 de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Segona
La present ordre entrarà en vigor l'endemà de la publicació en el Diari Oficial de la Comunitat Valenciana.
Tercera
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998 de 13 de juliol, Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda pels interessats, potestativament en reposició o bé podran plantejar directament recurs contenciós administratiu, en els terminis i davant els òrgans que s'indiquen a continuació:
a) El recurs de reposició haurà d'interposar-se davant el conseller de Governació, en el termini d'un mes a comptar de l'endemà de la publicació.
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació o a partir de l'endemà en què es notifique la resolució expressa del recurs de reposició o que aquest haja d'entendre's presumptament desestimat.
València, 16 de desembre de 2010
El conseller de Governació,
SERAFÍN CASTELLANO GÓMEZ
Annex I
Bases de la convocatòria pública per a la concessió de subvencions per a l'adquisició i reposició d'instruments musicals per part de les associacions musicals sense ànim de lucre durant l'any 2011
Primera.. Objecte, import i nombre de subvencions
1. La present convocatòria té com a objecte potenciar l'adquisició i reposició d'instruments musicals que es realitzen durant l'any 2011.
2. L'import de les subvencions regulades en la present convocatòria, en cap cas podrà ser de tal quantia que, aïlladament o en concurrència amb altres subvencions, ajudes, ingressos o altres recursos, superen el cost de l'adquisició subvencionada a desenvolupar pel beneficiari.
De la mateixa manera, els que hagen obtingut subvencions en qualsevol de les cinc convocatòries anteriors per a aquest mateix fi, també podran ser beneficiaris de les subvencions previstes en aquesta convocatòria, si bé la suma d'allò que s'ha concedit en el període referit i l'ajuda a percebre en el present exercici no podrà en cap cas superar l'import global màxim establit, per a cada tipus d'ajuda, en l'epígraf 2 d'aquesta base.
Segona. Beneficiaris
Dins dels límits pressupostaris i d'acord amb les condicions i criteris que estableixen les presents bases, podran obtenir aquestes subvencions les associacions sense ànim de lucre radicades a la Comunitat Valenciana, que pretenguen adquirir instruments musicals objecte d'aquesta Convocatòria durant l'any 2011, que reunisquen les següents característiques:
Societats musicals que formen part de la Federació de Societats Musicals de la Comunitat Valenciana per a l'adquisició de qualsevol tipus d'instruments per a la seua utilització en la banda de música i escola de música o d'educands de què siguen titulars.
Els sol·licitants hauran d'acreditar en el termini assenyalat per a la presentació de sol·licituds que compleixen amb els requisits establits en l'article 13.2 i 13.3 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003).
L'acreditació esmentada s'efectuarà en els termes que preveu l'article 13.7 de l'esmentada Llei, de conformitat amb el model de declaració que s'acompanya com a annex III.
Tercera. Supòsits exclosos
Queden exclosos d'aquesta convocatòria els supòsits següents:
a) Adquisicions d'instruments musicals per conservatoris oficials, el dels quals titular siga la pròpia Generalitat, així com per qualsevol tipus d'organisme o ens públic que forme part de l'administració del Consell.
b) Adquisició d'instruments musicals per conservatoris o escoles de música de caràcter municipal, així com per entitats sense ànim de lucre dedicades a l'ensenyament musical.
c) Aquelles adquisicions que no oferisquen o comprometen amb recursos propis o diferents dels que s'ofereixen en aquesta convocatòria, un percentatge mínim del 50% del pressupost de les despeses previstes per a aquestes.
d) Adquisició d'accessoris, que no formen part de l'instrument a adquirir, excepte en el supòsit dels instruments de percussió.
Quarta. Sol·licituds
1. Formalització: Les sol·licituds les ha de formalitzar el titular de l'associació segons el model que s'acompanya com a annex II, a la convocatòria, i aniran dirigides al conseller de Governació.
2. Lloc de presentació: Les sol·licituds junt amb els annexos i la documentació, podran presentar-se en el registre d'entrada de la Conselleria de Governació (C/ Historiador Chabàs, núm. 2, 46558 València) i en les direccions territorials de la Conselleria de Governació d'Alacant (Rambla Méndez Núñez, 41, 03150 Alacant), de Castelló (C/ Major, 78, 12862-Castelló) i de València (C/ Historiador Chabàs, núm. 2, 46342 València). Igualment, utilitzant qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament a l'oficina de correus o presentació en el Registre i anunciant a la Conselleria de Governació la remissió de la sol·licitud, mitjançant fax al núm. 96 398 68 50 o correu electrònic gobernacion\_ngbvo@mmm.zn, en el mateix dia, només als efectes organitzatius.
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de Serveis Públics interactius de la Generalitat accessibles a través de www.tramita.gva.es se seleccionarà el servei corresponent. Per a poder accedir a aquest sistema telemàtic, el sol·licitant haurà de disposar de la signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n realitzarà l'entrega per registre d'entrada, en el termini més breu possible dins de l'establit en l'apartat 3 d'aquesta base.
3. Termini: El termini de presentació de sol·licituds serà de 20 dies hàbils comptats des de l'endemà de la publicació de la present ordre en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent. L'incompliment del termini esmentat determinarà l'exclusió de la convocatòria.
4. Documentació: Les sol·licituds han d'anar acompanyades dels documents o certificacions, originals o fotocòpies degudament compulsades a què es fa referència en cada capítol del model de l'annex II, i hauran de desenvolupar els punts següents:
a) Projecte detallat de l'adquisició per a la que se sol·licita la subvenció, especificant marques, models i altres característiques tècniques rellevants de l'instrument o instruments que es pretén adquirir.
b) Pressupost detallat de despeses de l'adquisició.
c) Declaració de subvencions sol·licitades o concedides per altres organismes públics o privats per al mateix projecte d'adquisició. En el supòsit de no haver-ne sol·licitat o no haver-ne obtingut, haurà de manifestar-hi «cap».
Igualment, declaració de les ajudes rebudes durant els cinc exercicis anteriors i durant l'exercici fiscal en curs.
d) Declaració jurada dels recursos econòmics destinats a l'adquisició que, com a mínim, representen el 50% de la despesa total.
e) Memòria d'activitats musicals dels dos anys anteriors.
f) Escrit en el qual es justifique la necessitat de l'instrument a adquirir i l'ús a què va destinat
g) Inventari certificat d'instruments de l'entitat /societat musical.
h) En el supòsit que el pressupost supere els 18.000 € més IVA, com a mínim, tres propostes de pressupostos diferents pel total dels instruments, de tres empreses subministradores.
i) Declaració responsable de no incórrer en les prohibicions per a obtenir la condició de beneficiari segons model annex III.
j) Certificat expedit per la FSMCV que n'hi acredite la pertinença.
k) Certificat de reconeixement d'entitat o establiment de caràcter social, que comporta l'exempció de l'IVA, expedit per l'Agència Tributària, en cas de tenir aquesta consideració. En cas contrari, haurà de manifestar-ho.
l) Acreditació que el sol·licitant es troba al corrent en el compliment de les obligacions tributàries i enfront de la Seguretat Social. A aquest respecte, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat F) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i enfront de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Si no dóna aquesta autorització, el sol·licitant haurà d'aportar les certificacions següents:
- Certificació positiva de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social.
- Certificació de les direccions territorials de la Conselleria d'Economia, Hisenda i Ocupació, acreditativa que el sol·licitant no té deutes de naturalesa tributària amb la Generalitat.
5. Esmena: Si la sol·licitud no incloguera totes les dades exigides o faltara documentació, es requerirà l'interessat perquè en el termini de 10 dies esmene la falta o acompanye els documents preceptius, amb indicació que, si així no ho fera, se'l tindrà per desistit de la seua petició, prèvia resolució que es dictarà en els termes de l'article 42 de la Llei 30/92, segons disposa l'article 71.1 d'idèntic cos legal.
L'esmena de la documentació haurà de presentar-se preferentment a la Conselleria de Governació. En el cas de presentar-se per qualsevol altre mitjà o lloc previst en la LRJPAC podrà comunicar-se a la Conselleria de Governació, mitjançant fax o telegrama, en el mateix dia de la seua presentació.
En tot cas, des de la Conselleria de Governació es podrà requerir els sol·licitants perquè proporcionen qualsevol informació aclaridora que en resulte necessària per a la gestió.
Cinquena. Comissió Avaluadora
1. L'examen i valoració dels expedients presentats i, si és el cas, dels informes emesos, així com la consegüent proposta de concessió i denegació de les ajudes, correspondran a la comissió avaluadora, que estarà composta per:
Presidenta:
La sotssecretària de la Conselleria de Governació, o persona que delegue.
Vicepresidenta:
La secretària general administrativa de la Conselleria de Governació, o persona que delegue.
Vocals:
a) Un vocal amb el seu respectiu/a suplent nomenat/a per la presidenta de la Comissió Avaluadora, a proposta i en representació de la Federació de Societats Musicals de la Comunitat Valenciana.
b) Un/a expert/a en instruments musicals, nomenat per la presidenta de la Comissió Avaluadora.
c) El director territorial de la Conselleria de Governació a València.
d) El director territorial de la Conselleria de Governació a Castelló.
e) El director territorial de la Conselleria de Governació a Alacant.
Secretari:
Un/a funcionari/ària, qui farà les funcions de secretari de la comissió, amb veu però sense vot.
2. En allò no previst en el punt anterior, la comissió ajustarà el seu funcionament al que s'estableix en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Sisena. Criteris de prioritat. Puntuació mínima exigida. Determinació de la quantia de les subvencions
1. Amb caràcter general, per a l'elaboració de la seua proposta la Comissió Avaluadora tindrà en compte els següents criteris i amb la ponderació que s'estableix:
A) Projecte de l'adquisició de què es tracte, per al 2011: fins a un màxim de 75 punts.
Es valoraran els següents aspectes, i amb el desglossament següent:
A.1) Característiques tècniques dels instruments a adquirir; adequació de l'adquisició a l'inventari existent en l'entitat i valoració de la necessitat i ús a què va destinada l'adquisició; fins a un màxim de 35 punts.
A.2) Capacitat organitzativa del peticionari. A l'efecte per a la seua valoració haurà d'aportar memòria d'activitats musicals dels dos anys anteriors; fins a un màxim de 20 punts.
A.3) Es valoraran els criteris de participació federal establits per la FSMCV, fins a un màxim de 10 punts. A l'efecte, i per a la seua consideració per la Comissió Avaluadora, se sol·licitarà certificació a la FSMCV on consten les valoracions realitzades pels òrgans competents de la Federació, que s'incorporarà a l'acta corresponent.
A.4) Impacte social del projecte, que es justificarà en l'escrit de necessitat l'adquisició i ús a què es destinarà l'instrument; fins a un màxim de 10 punts.
B) Interès cultural del projecte d'adquisició: fins a un màxim de 25 punts.
En aquest apartat, es podrà valorar la seua adequació a la realitat sociocultural i situació econòmica del territori on s'ubique la Societat Musical que realitze l'adquisició proposada, sempre que aquesta puga tenir un impacte generador de noves iniciatives culturals, afavorir el desenvolupament local o potenciar l'atracció turística.
2. Per a la realització de la baremació, la Comissió Avaluadora només podrà tenir en compte les dades aportades pels sol·licitants que hagen sigut degudament justificats mitjançant el suport documental exigit en aquesta convocatòria.
3. Per a la determinació de la quantia de les subvencions es tindrà en compte la puntuació total obtinguda per cada projecte en relació amb els criteris de prioritat que antecedeixen i la seua ponderació. Es tindrà en compte, igualment, el pressupost de despeses de l'adquisició aportat pels sol·licitants amb les limitacions que estableix la Base Primera.2.
Setena. Resolució de la convocatòria
La Comissió Avaluadora elevarà proposta de concessió al conseller de Governació, qui resoldrà l'adjudicació de les subvencions convocades i disposarà la seua publicació en el termini màxim de sis mesos comptats a partir de l'endemà de fer públics, mitjançant una orde de la Conselleria de Governació, la línia pressupostària i l'import global màxim destinat a la concessió d'aquestes ajudes, en el Diari Oficial de la Comunitat Valenciana. La resolució inclourà un llistat de suplents relacionats per ordre de prioritat en els quals recaurà l'ajuda en cas de possibles renúncies.
En el cas que la convocatòria no siga resolta en el termini previst anteriorment, s'entendran desestimades totes les sol·licituds.
En tot cas, la denegació de la subvenció ha de ser motivada i les raons hauran de fer-se constar en la resolució d'adjudicació.
L'esmentada resolució serà publicada en el Diari Oficial de la Comunitat Valenciana, de conformitat amb l'article 18 de la Llei 38/2003, de 17 de novembre, General de Subvencions.
Vuitena. Obligacions dels beneficiaris
1. Les associacions que obtinguen aquestes ajudes vénen obligades a:
a) Realitzar l'adquisició d'acord amb el projecte presentat.
b) Deixar constància del patrocini de la Generalitat-Conselleria de Governació en les publicacions periòdiques que edite l'associació. Aquesta obligació s'aplicarà a partir de la publicació de la concessió de la subvenció.
c) No cedir, ni vendre, tant de manera onerosa com gratuïta, l'instrument adquirit amb l'ajuda obtinguda, durant la seua vida musical.
En el supòsit de reposició d'instruments que es troben en desús, a través de les ajudes d'aquesta convocatòria, haurà d'informar la Conselleria de Governació del destí previst per a aquests, les seues característiques tècniques i la seua antiguitat, per si resultara d'interès l'instrument o instruments per a una col·lecció històrica institucional o per a la seua cessió a organismes no governamentals que cooperen en programes de desenvolupament, tant a Espanya com a la resta del món.
Després de la valoració corresponent dels instruments en desús que hagen sigut reposats, s'acordarà amb l'associació interessada allò que corresponga quant a la seua cessió.
2. Són també obligacions dels beneficiaris d'aquestes ajudes, les que amb caràcter general s'estableixen en l'article 14 de la Llei General de Subvencions.
3. L'incompliment de qualsevol dels requisits i obligacions estipulats en la present convocatòria, així com la infracció provada d'alguns dels seus extrems, anul·larà la concessió de la subvenció i n'obligarà al reintegrament en els supòsits previstos en l'article 37 de la Llei General de Subvencions.
Novena. Justificació i pagament d'aquestes ajudes
1. La justificació de la subvenció requerirà la presentació pel beneficiari dels documents següents:
a) Declaració d'ingressos i despeses produïdes en l'adquisició objecte de l'ajuda, emesa pel responsable de l'entitat.
b) Compte justificatiu:
B.1) Justificants originals -factures, fins i tot electròniques i qualsevol altre document de valor probatori de la despesa efectuada-, objecte de la subvenció.
No es podrà incloure com a despesa subvencionable l'import de l'IVA deduïble quan el beneficiari estiga obligat a realitzar declaració de l'esmentat impost i, per tant, la quantitat que podrà imputar-se com a despesa és la corresponent a la base imposable dels justificants o factures.
c) Acta de recepció dels instruments que s'adquireixen, signada de conformitat pel representant legal de l'entitat i per l'empresa subministradora.
Aquests documents es presentaran davant la Conselleria de Governació, en un termini no superior a un mes des de la recepció de conformitat de l'instrument, i en tot cas, com a màxim, fins al dia 31 d'octubre de 2011. A partir d'aquest dia, el crèdit pressupostari quedarà anul·lat, i es perdrà el dret a cobrar l'ajuda concedida.
2. El pagament d'aquestes subvencions s'efectuarà d'una sola vegada, mitjançant transferència bancària al compte assenyalat en la fitxa de manteniment de tercers que s'haurà d'omplir, sempre que l'adquisició s'haja realitzat d'acord amb el projecte presentat i es justifiquen correctament les despeses ocasionades per l'activitat subvencionada.
Desena. Altres disposicions
1. La Conselleria de Governació exigirà el reintegrament de les quantitats percebudes en els supòsits previstos en l'article 37 de la Llei General de Subvencions.
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a modificar la resolució de concessió.
Si l'alteració de les condicions del projecte d'adquisició subvencionat significa una reducció d'aquest, la modificació serà proporcional a la minoració efectuada.
Per al supòsit de l'obtenció d'ajudes concurrents, que siguen compatibles, la modificació només es produirà si la suma de les ajudes supera el cost de l'adquisició subvencionada, minorant-se en aquest cas la quantitat que excedisca del cost final de l'adquisició.
3. Aquestes subvencions són compatibles amb altres ajudes, subvencions, ingressos o recursos per a la mateixa finalitat procedents de qualssevol Administracions o ens públics o privats, nacionals, de la Unió Europea o d'Organismes Internacionals sense que, aïlladament o en conjunt, superen el cost de l'activitat subvencionada.